Asunnon sijainti oli erinomainen keskellä kauneinta Oiaa. Näköalat patiolta olivat huikeat! Asunto on kävelykadun varrella ja lähellä nähtävyyksiä, ravintoloita ja bussiasemaa. Portaiden yläpäässä on kiva leipomo, josta voi hakea tuoreet leivät ja mehut aamiaiselle. Osa röyhkeimmistä turisteista tuli tosin selfietikkujensa kanssa lähes patiolle saakka, joten täyttä omaa rauhaa täältä ei kannata odottaa, mutta tämä ei meitä haitannut, lähinnä huvitti.

Perinteinen luola-asunto on erikoinen ratkaisu, jossa kaikki huoneet ovat omilla sisäänkäynneillään patiota - molemmat makuuhuoneet, WC ja keittiö. Ratkaisu on hauska ja erikoinen, mutta saattaa aiheuttaa haasteita esim. lapsiperheelle, jolloin toisen makuuhuoneen sängyt jäävät käyttämättä. Portaita on myös runsaasti, joten kohde ei sovellu huonojalkaisille tai rattaiden kanssa liikkuville.

Viihdyimme hyvin, mutta hintatasoonsa nähden koimme asunnon olevan hieman puutteellisesti varusteltu. Rantapyyhkeet puuttuivat, vaikka niitä olisi pitänyt huoneistossa olla, keittiön perusvarustus oli vajaa, pyykinpesukone oli rikki (ilmeisesti rikkoutunut jo kauan aikaa sitten) eivätkä lukot toimineet muissa kuin päämakuuhuoneessa. Kenties pieniä haasteita, mutta Oian ollessa varmaankin Kreikan kallein majoitusalue, toisimme myös majoittajien tämän huomioivan ja mahdollistavan matkailijoille todellisia, positiivisia, elämyksiä.